Vita:RAM

message: Ezt a tetszőlegest most hallom először. Tényleg mondják így magyarul? Nem inkább véletlen elérésű/hozzáférésű? --Tgrvita•IRC•WP•PR 2007. október 10., 10:19 (CEST)
Szerintem de... Csak volt valaki, aki sorba kijavította ezeket a cikkeket (számítógép képernyő, brr), szóval azt hittem ez valami újabb hülye irányelv... --kisb92 -:vita:-  2007. október 10., 15:28 (CEST)
A 86 GB elég meredeken hangzik, elírás kell legyen. De 8 vagy 16 GB? Ne feledjük, hogy 2-3 memóriát is egybecsomagolnak dual channelhez és 3 csatornáshoz, és ott az összkapacitást tüntetik fel.
Manapság 256 MB - 2 GB között van: 1-4 GB manapság, de hogy holnap ne kelljen újra átírni: 2-4 GB

message: A cikk a címe alapján a RAM-ot mint általános kategóriát taglalná, de jó része az elvnek a mai PC-kbe dugható konkrét fizikai megtestesüléséről szól.
A ferritgyűrűs tár is RAM volt, ahogy DIL tokozású 64 kbites DRAM is. Hiba lenne leszűkíteni a fogalmat a ma, a sarki boltban kapható memóriamodulokra. --Bitman vita 2009. január 28., 18:15 (CET)
Ez így nagyon félreérthető, a PC-nek annyi köze van a RAM-hoz, mint a mosógépnek!, RAM a mosógépben is van... Ahogy az elöttem hozzászóló is írta, a ferritgyűrű is ide tartozik, de az SSD-is. Főbb típusai meg a fejeltős és a nem felejtős. Ha lesz időm megpróbálom átírni. Kamarton  vita 2010. augusztus 28., 20:37 (CEST)
"Manapság kétfajta szabvány verseng egymással, A DDR (Double DataRate) és a DDR2.
A DDR már letűnt, a számítógépek java része DDR2-t használ, a DDR3 pedig most kezdi fénykorát élni."
Ez így egy bekezdésben kicsit zavaros nem?--91.137.153.245 (vita) 2011. június 16., 14:52 (CEST)
Kicsit átfogalmaztam, de igazából az egész cikk meglehetősen össze-vissza van. --Tgrvita 2011. június 16., 19:37 (CEST)
thread_title:  Fogalmi tisztázatlanság 

message: Ebben a szakaszban a RAM definícióit fogom sorolni. A szerkesztés dátuma most nem lényeges, a laptörténetből kideríthető, és alá se fogom írni az összes szerkesztést, csak most. Az idézetekhez nem teszek idézőjelet, és maximális pontossággal fogom őket bemásolni. Ez azért van, mert nem tudom egyszerre előszedni az összes szótárat és egyebet. Ha úgy tetszik, át is szerkesztem az egészet. Ha valaki hozzá akar szólni, húzzon egy vonalat és az alá írja. A WP:SAJÁT irányelveinek megfelelően ez csak egy szimpla adatgyűjtés. Pkunkpošta 2013. december 18., 22:34 (CET)
Tehát: RAM és random access:
in: Az adatfeldolgozás fogalommeghatározásai és többnyelvű szótára, Szabványkiadó, BP, 1984.
* címszó: random access (deprecated in this sense)  (12.05.03)
* meghatározás: közvetlen elérés: Olyan adatelérési mód, amely csak az illető adat helyének ismeretén alapul.
* címszó: random access storage (12.05.04)
* meghatározás: közvetlen elérésű tár: Olyan tár, amelyben az adatok közvetlen elérése megvalósítható.
* ellentétben ezzel: random number (02.03.07)
* meghatározás: véletlen szám: A számok egy adott halmazából olyan eljárással kiválasztott szám, amellyel a halmaz minden eleme ugyanakkora valószínűséggel választható ki. 
in: Kovács Magda, Angol–magyar mikroszámítógép-mikroelektronikai szótár, Akadémiai Kiadó, LSI A.T.Sz., BP, 1987.
* címszó: RAM = Random Access Memory 
* meghatározás: közvetlen hozzáférésű író-olvasó memória
in: GIB 3.2, Angol-magyar műszaki szótár (1994-1999, Scriptum Rt.)
* címszó: random access
* meghatározás: (számítástechnika) véletlen/statisztikus/közvetlen elérés/hozzáférés 
* címszó: random-access data store
* meghatározás: (számítástechnika) tetszőleges/véletlen/szabad hozzáférésű adattároló, közvetlen elérésű adattároló
* címszó: random-access memory
* meghatározás: (számítástechnika) véletlen/közvetlen hozzáférésű memória/tároló, RAM, írható-olvasható tár
in: A SZAK Kiadó szótára (© 2003-2011 SZAK Kiadó)
* címszó: RAM, random-access memory 
* meghatározás: közvetlen elérésű memória, véletlen hozzáférésű memória, memória, RAM
in: Tinta Könyvkiadó, Angol-magyar informatikai szótár (Ez a szótár az Angol-magyar informatikai szótár című könyv elektronikus változata.) (2013)
* címszó: Random Access Memory (RAM)
* meghatározás: közvetlen hozzáférésű memória (RAM)
thread_title:  Szótárazzunk